Shamurat Ótemuratov

Shamurat Ótemuratov (Шамурат Өтемуратов; 1929-jıl 1-iyun, Taxtakópir rayonı, Qaraqalpaqstan) — qaraqalpaq aktyorı. Ózbekstan xalıq artisti (1977). 

 Ómir hám miynet jolı 
Tashkent teatr hám súwretshilik kórkem-óneri institutın tamamlaǵan (1955). 1955-jıldan Qaraqalpaq mámleketlik muzıkalı teatrında aktyor. Sh.Ótemuratov, tiykarınan, komik roller ustası sıpatında tanılǵan. Sattor (J.Aymurzayev, «Ráwshan»), Xan (Sh. Husayinov, «Aldar kóse»), Elbrus (G. Xugayev, K.Pliyev, «Hayalımnıń kúyewi»), Sudya (G.Gorin, «Atı óshsin»), Doshum (S.Xojaniyazov, «Súymegenge súykenbe») sıyaqlı obrazlarda aktyorlıq qábileti kórinedi. Ótkir xarakteri hám de múláyim kúlki oyatıwshı roller menen bir qatarda tereń dramatikalıq obrazları («Kelin»de Dárimbet, «Jaralanǵan júrekler»de Sapar ata hám basqalar) menen de tanıldıOʻzME. Birinchi jild. Toshkent, 2000-yil .

Ol Qaraqalpaqstan radiosında beriletuǵın «Tikenek» satiralıq jurnalınıń hám televideniede teleminatyuralardıń tiykarın salıӯshılardıń biri boldı.

 Jetiskenlikleri 
Onıń Qaraqalpaq teatr kórkem óneriniń rawajlanıwına qosqan úlesleri óz waqtında bahalanıp bardı. Oǵan 1957-jılı Qaraqalpaqstan Respublikasına xızmet kórsetken artisti, 1963-jılı Qaraqalpaqstan xalıq artisti, 1977-jılı Ózbekstan xalıq artisti húrmetli ataqları berildi. 1986-jılı Berdaq atındaǵı mámleketlik sıylıqtıń laureatı boldı. Bir neshe mártebe Ózbekstan hám Qaraqalpaqstan Respublikaları Húrmet jarlıqları menen sıylıqlandı.

 Derekler 

 Sırtqı siltemeler 
 Biografiyası
 Qaraqalpaqfilm» saytında
 Russha biografiyası

Kategoriya:Ózbekstan SSR xalıq artistleri
Kategoriya:Berdaq atındaǵı Qaraqalpaqstan Respublikası mámleketlik sıylıǵınıń laureatları
Kategoriya:Qaraqalpaq aktyorları
Kategoriya:Qaraqalpaq teatr aktyorları
Kategoriya:Taxtakópir rayonında tuwılǵanlar
Kategoriya:Sálmen ata qoyımshılıǵına jerlengenler